b'\n_START_ARTICLE_\nShallow Life\n_START_SECTION_\nSurse \xc8\x99i apari\xc8\x9bie\n_START_PARAGRAPH_\nAlbumul a fost \xc3\xaenregistrat \xc3\xaen 2008 la un studio din Los Angeles cu produc\xc4\x83torul Don Gilmore. Conform revistei Rock Sound, albumul ar avea anumite influen\xc8\x9be arabe. Scabbia observa c\xc4\x83 discul are o \xe2\x80\x9esenza\xc8\x9bie mai rock\xe2\x80\x9d \xc8\x99i c\xc4\x83 \xe2\x80\x9eeste o combina\xc8\x9bie perfect\xc4\x83 \xc3\xaentre vechiul nostru sunet european \xc8\x99i ceva mai modern... o parte este foarte heavy. Extraordinar este c\xc4\x83 am reu\xc8\x99it s\xc4\x83 \xc3\xaembun\xc4\x83t\xc4\x83\xc8\x9bim toate aspectele Lacuna Coil f\xc4\x83r\xc4\x83 s\xc4\x83 \xc3\xaenlocuim ceea ce era deja bun \xc8\x99i f\xc4\x83r\xc4\x83 s\xc4\x83 ad\xc4\x83ug\xc4\x83m ceva nepotrivit\xe2\x80\x9d. Se spune c\xc4\x83 ar fi prima \xc3\xaencercare de album conceptual al forma\xc8\x9biei, pun\xc3\xa2nd \xc3\xaen discu\xc8\x9bie stilurile de via\xc8\x9b\xc4\x83 superficial\xc4\x83 din lumea contemporan\xc4\x83. C\xc3\xa2ntecul \xe2\x80\x9eSpellbound\xe2\x80\x9d \xc8\x99i-a f\xc4\x83cut debutul la Soundwave Music Festival \xc3\xaen februarie 2009. C\xc3\xa2ntecul \xe2\x80\x9eNot Enough\xe2\x80\x9d a fost publicat pentru desc\xc4\x83rcare gratuit\xc4\x83 pe situl italian de muzic\xc4\x83 XL \xc3\xaempreun\xc4\x83 cu culisele videoclipului de la Spellbound. La \xc3\xaenceputul lui aprilie, c\xc3\xa2ntecul I\'m not Afraid  a \xc3\xaenceput s\xc4\x83 fie difuzat la radio \xc3\xaen Rusia.   _NEWLINE_Pe 8 aprilie 2009, Lacuna Coil au publicat toate cele 12 c\xc3\xa2ntece spre a fi ascultate pe pagina lor de Myspace, pentru o s\xc4\x83pt\xc4\x83m\xc3\xa2n\xc4\x83.    _NEWLINE_Pe 14 aprilie, forma\xc8\x9bia a creat un sondaj pe pagina lor de Myspace, bazat pe 9 piese din care fanii s\xc4\x83 voteze un al doilea single.   _NEWLINE_Shallow Life a reap\xc4\x83rut ca CD dublu,  edi\xc8\x9bie de lux, cu material grafic nou, din 22-27 ianuarie 2010 \xc3\xaen Europa \xc8\x99i 22 februarie 2010 \xc3\xaen America de Nord. Discul bonus con\xc8\x9bine \xc3\xaenregistr\xc4\x83ri acustice live \xc8\x99i piese de studio ce nu fuseser\xc4\x83 lansate.\n_START_SECTION_\nReceptare\n_START_PARAGRAPH_\nAlbumul a avut recept\xc4\x83ri diverse din parte criticilor. Cronicarul Allmusic a realizat o recenzie eterogen\xc4\x83, i-a acordat 2,5 stele din 5, not\xc3\xa2nd: "Ca s\xc4\x83 fim corec\xc8\x9bi, Shallow Life apare ca o continuare previzibil\xc4\x83 a evolu\xc8\x9biei precedente a forma\xc8\x9biei Lacuna Coil \xc8\x99i mul\xc8\x9bi observatori ar putea argumenta c\xc4\x83 \xc3\xaentoarcerea la un punct anterior nu este o solu\xc8\x9bie pentru ca o forma\xc8\x9bie s\xc4\x83 prospere pe o durat\xc4\x83 lung\xc4\x83 - dar s-ar putea s\xc4\x83 fie aici, date fiind v\xc3\xa2nz\xc4\x83rile sub a\xc8\x99tept\xc4\x83ri \xc8\x99i criticile primite". Revista Kerrang i-a acordat 3 stele din 5 not\xc3\xa2nd: "Poate c\xc4\x83 nu va sta \xc3\xaen picioare l\xc3\xa2ng\xc4\x83 Karmacode \xc3\xaen 10 ani, dar este un album pentru ast\xc4\x83zi". Rocksound i-a acordat 8 stele din 10, remarc\xc3\xa2nd faptul c\xc4\x83 albumul este "mai aventuros, mai plin de verv\xc4\x83 \xc8\x99i mai accesibil dec\xc3\xa2t materialele precedente, Shallow Life este sunetul unei forma\xc8\x9bii care culege roadele a peste un deceniu de existen\xc8\x9b\xc4\x83 \xc3\xaen industrie". \xc3\x8en ciuda reac\xc8\x9biilor mixte, piesa Wide Awake a fost aproape universal elogiat\xc4\x83.'